**Prima zi de școală**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prima zi de școală

Bate vântu-n frunză

Rece adiere,

Viața i-o ascunză

Undeva-n tăcere!

Toamna ne colindă

Cum colindă vântul,

Gustu-i să cuprindă

Cerul și pământul!

Suie-ncet fuioare

Cu miros de fum,

Caldă alinare

Încă de pe-acum!

Mai sunt flori în glastră

Pline de culoare,

Prindă prin fereastră

Razele de soare!

Vrăbii se tot ceartă

Sus pe-acoperiș,

Nu pot să-și împartă

Trei grăunți de griș!

Tu, umbli prin casă

Și mi-ești tot mai dragă,

Mi-e tot mai frumoasă,

Făptura-ți întreagă!

De-mi zâmbește blând,

Privirea-ți blajină,

Mă simt ca nicicând

Mai plin de lumină!

Că-n fiece zi,

Raza mea de soare,

Îmi ești și nu știi,

Dulce alinare!

Dacă este toamnă,

Vremea în răcire

Parcă mă îndeamnă

Spre-acea amintire

Când în amândoi

Avea să răsară

Și-a rămas în noi,

Prima zi de școală!